# **DECIZIA ETAPEI DE ÎNCADRARE**

 **Nr. din**

Ca urmare a solicitării de emitere a acordului de mediu adresate de **S.C. CIBOMAVIA S.R.L.** cu sediul in municipiul Oradea, str. Jokai Mor, nr. 18 nr. 138, ap. 2, înregistrată la APM Salaj cu nr. nr. 4556 din 08.08.2018, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului Salaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 24.09.2018, că proiectul

**EXTINDERE CLADIRE SI SCHIMBAREA DESTINATIEI IN HALA DE PRODUCTIE**

propus a fi amplasat com. Hereclean, sat Panic, nr. 22/N,

 **nu se supune evaluării impactului asupra mediului şi nu se supune evaluării adecvate**.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, Anexa 2, la pct. 10, lit. a ) si pct. 13, lit. a ) ;

 **1. Caracteristicile proiectului:**

a) mărimea proiectului:

 Prezenta investitie urmarese accesarea fondurilor structural FEADR.

Se propune infiintarea unei unitati de procesare a produselor agricole, respective a furajelor sub forma de peleti din lucerna si fan. Se propune construirea unei hale de procesare si depozitare a produselor agricole si achizitionarea utilajelor specifice procesului de productie a furajelor.

 Terenul studiat are o suprafata de 6128 mp. Suprafata construita a halei propuse va fi de 522,69 mp.

Societatea va achizitiona urmatoarele utilaje:

-incarcator telescopic-1 buc.

-presa peleti cu matrita inelara-1buc;

-moara cu ciocanele-1 buc;

-racitori peleti-1 buc;

b) cumularea cu alte proiecte: - nu este cazul;

c) utilizarea resurselor naturale: nu este cazul.

**Alimentarea cu apa potabila** in scop igienico-sanitarse va realiza din putul amplasat in incinta.

**Apele uzate menajere** se vor evacua in bazinul betonat vidanjabil;

**Alimentarea cu energie electrica** este realizata de la reteaua stradala existenta in zona.

**Energie termica-**va fi furnizata de panouri radiante care vor functiona cu energie electrica.

d) Producţia de deşeuri: - respectarea prevederilor Legii nr. 211/2011(r1), privind regimul deşeurilor cu modificările ulterioare; pentru organizarea de şantier se impune executarea unor lucrări pregătitoare şi asigurarea mijloacelor materiale şi umane.

e) *-* emisiile poluante: Nu se utilizează, inclusiv zgomotul şi alte surse de disconfort: - se vor respecta limitele prevăzute de normele în vigoare în timpul realizării proiectului, şi după punerea în funcţiune a a obiectivului; se vor respecta limitele impuse de STAS 12574/87 privind conditiile de calitate a aerului in zonele protejate; se vor intreprinde masuri de reducere a poluarii cu pulberi printr-un transport si o manipulare adecvata a materialelor de constructie si materialelor escavate pe parcursul efectuarii lucrarilor;

f) - riscul de accident, ţinându-se seama în special de substanţele şi tehnologiile utilizate: - nu este cazul

**Lucrări necesare organizării de şantier:**

Lucrarile de organizare de santier se vor realiza conform proiectului si se vor

desfasura doar pe amplasamentul destinat acestuia. Organizarea de santier va avea un caracter unitar pentru realizarea in intregime a investitiei. Lucrarile proiectate nu implica efecte suplimentare fata de situatia existenta, acestea nereprezentand un factor de poluare in plus in zona nici in timpul executiei investiei, dar mai ales la finalizarea lucrarilor.

**2. Localizarea proiectului**: - loc. Ip, intravilan

2.1 Utilizarea existentă a terenului: - conform certificatului de urbanism terenul este situat in intravilanul localitatii si are categoria de folosinta arabil.;

2.2 Relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

2.3 Capacitatea de absorbţie a mediului: - nu este cazul;

3. Caracteristicile impactului potenţial:

a) extinderea impactului, aria geografică şi numărul persoanelor afectate: - punctual pe perioada de execuţie;

b) natura transfrontieră a impactului: - nu este cazul ;

c) mărimea şi complexitatea impactului: - impact redus pe perioada de execuţie şi funcţionare. În perioada de execuţie a proiectului, impactul asupra factorilor de mediu va fi redus, sursele de poluare fiind lucrările de construcţii, utilajele şi mijloacele de transport ;

d) probabilitatea impactului: - redusă, pe perioada de execuţie şi funcţionare ;

e) durata, frecvenţa şi reversibilitatea impactului: - Perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului impactul asupra factorilor de mediu va fi temporar. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali.

**Condiţiile de realizare a proiectului**:

1. Respectarea prevederilor art. 22 alin. (1) din HG nr. 445/2009: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea publică pentru protecţia mediului emitentă asupra acestor modificări."
2. În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei fiind obligatoriu să se respecte normele, standardele şi legislaţia privind protecţia mediului în vigoare;
3. Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor;
4. Respectarea prevederilor actelor/avizelor emise de alte autorităţi pentru prezentul proiect;
5. Realizarea reţelelor de canalizare etanşe pentru a preveni poluarea solului şi a pânzei freatice;
6. La punerea în funcţiune sursa de apă va fi echipată cu aparat de măsurare verificat metrologic pentru detereminarea volumelor de apă prelevate şi se va încheia contract de vidanjare cu firmă autorizată pentru transportul şi epurarea apelor uzate;
7. Respectarea prevederilor Ord. nr.119/2014, privind nivelul de zgomot;
8. Interzicerea depozitării direct pe sol a deşeurilor sau a materialelor cu pericol de poluare;
9. Pe durata execuţiei lucrărilor nu se vor depozita materiale în albia sau pe malurile cursurilor de apă;
10. Se va asigura scurgerea apelor ce provin în mod natural de pe terenurile situate în amonte;

Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

La ședința CAT din data de 27.08..2018 au fost solicitate următoarele avize/acte de la membrii CAT: p.d.v. Cultura, notificare DSP; act reglementare Apele Romane/dupa caz;

 Prezentul act nu exonereză de răspundere titularul, proiectul şi/sau constructorul în cazul producerii unor accidente în timpul execuţiei lucrărilor sau exploatării acestora.

 Prezenta decizie poate fi contestată în conformitate cu prevederile H.G. nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**,, LA FINALIZAREA LUCRARILOR ACTIVITATEA NECESITA AUTORIZATIE DE MEDIU”**

 **Director Executiv**

**dr. ing. Aurica GREC**

**Şef Serviciu Avize, Acorduri, Autorizaţii,**

ing. Gizella BALINT

**Întocmit,**

ing. Steliana Banea